༄༅། །དཔལ་ཀྱེ་རྡོ་རྗེའི་མངོན་རྟོགས་ཡན་ལག་
དྲུག་པ་བཞུགས་སོ། །
༄། །བདག་མེད་ཞལ་ལུང་གདམས་པས་གྲོལ། །
སྐལ་ལྡན་དོན་མཛད་སེ་ཀུན་རིག །
༄། །སྙན་བརྒྱུད་ཚད་མ་བཞི་ལྡན་བཅུད། །
ཡོངས་འཛིན་ཞང་སྟོན་ཆོས་འབར་མཚན། །
༄༅། །བླ་མ་དམ་པའི་ཞབས་ལ་སྤྱི་བོས་གུས་པར་ཕྱག་འཚལ་ལོ། །རྗེ་བཙུན་
རིན་ཆེན་རྡོ་རྗེ་འཆང་དབང་གི། །ཞབས་པད་དྲི་མེད་སྤྱི་བོས་བླང་བྱས་ནས། །དྲི་
མེད་རྒྱུད་དོན་མངོན་པར་རྟོགས་པའི་མཆོག །མཚུངས་མེད་བརྒྱུད་པའི་གསུང་དོན་
བྲི་བར་བྱ། །དཔལ་ཀྱེ་རྡོ་རྗེའི་དཀྱིལ་འཁོར་དུ་དབང་གི་ཆུ་བོ་མ་ནུབ་པར་ཐོབ་
ཅིང༌། དམ་ཚིག་དང་སྡོམ་པ་དང་ལྡན་པའི་རྣལ་འབྱོར་པས་མངོན་པར་རྟོགས་
པ་འབྲིང་དུ་བྱ་བ། ཡན་ལག་དྲུག་གི་རྣལ་འབྱོར་བསྒོམ་པར་འདོད་ན། མདང་
160-

དཔལ་ཀྱེ་རྡོ་རྗེའི་མངོན་རྟོགས་ཡན་ལག་དྲུག་པ།
ནུབ་མོར་ཉལ་བའི་རྣལ་འབྱོར་ཆོས་ཐམས་ཅད་བསམ་གྱིས་མི་ཁྱབ་པའི་ངང་ལ་
ཉལ། ལྡང་བའི་རྣལ་འབྱོར་ལྷག་པའི་ལྷའི་ང་རྒྱལ་གྱིས་ལངསས། བསམ་གཏན་གྱི་
གྲོགས་སུ་འགྲོ་ན་ཁྲུས་བྱ། སྔོན་དུ་འགྲོ་བ་མཆོད་པ་དང་གཏོར་མ་སྔོན་དུ་སོང་
ནས། སྟན་བདེ་བ་ལ་འདུག་སྟེ། རང་གི་སྙིང་གར་པཾ་ལས་པདྨ་རཾ་ལས་(༨༧)ཉི་མའི་
དཀྱིལ་འཁོར་གྱི་སྟེང་དུ་ཡི་གེ་ཧཱུྃ་སྔོན་པོ་བསྒོམས་ལ། དེ་གཟུང་འཛིན་གཉིས་བྲལ་
དུ་མོས་པ་བྱ། ཧཱུྃ་དེ་ལས་འོད་ཟེར་ཁ་དོག་སྣ་ཚོགས་བྱུང་སྟེ། ལམ་སྣ་བུག་གཡས་
པ་ནས་སྤྲོས་ཏེ། མདུན་གྱི་ནམ་མཁར་ཀྱེ་རྡོ་རྗེ་ལྷ་དགུའི་དཀྱིལ་འཁོར་གྱི་སྟེང་གི་ཆ་
ལ་བླ་མ་དང་བཅས་པ་སྤྱན་དྲངས། དེ་ལ་སྙིང་ག་ནས་སྤྲོས་ཤིང་ལྷ་མོ་བརྒྱད་ཀྱིས་
མཆོད་པས་མཆོད། དེའི་སྤྱན་སྔར་སྡིག་པ་བཤགས་པ་དང་། བསོད་ནམས་ལ་རྗེས་
སུ་ཡི་རང་བ་དང་།
དོན་དམ་པ་བྱང་ཆུབ་ཀྱི་སེམས་བསྒོམ་པ་དང༌། སྐྱབས་སུ་འགྲོ་
བ་དང༌། སྨོན་པའི་བདག་ཉིད་ཅན་གྱི་བྱང་ཆུབ་ཀྱི་སེམས་བསྒོམ་པ་དང༌། འཇུག་
པའི་བདག་ཉིད་ཅན་གྱི་བྱང་ཆུབ་ཀྱི་སེམས་བསྒོམ་པ་དང༌།
ཡོངས་སུ་བསྔོ་བ་སྟེ་
ཡན་ལག་བདུན། རྡོ་རྗེ་གུར་གྱི་ཚིགས་སུ་བཅད་པ་བརྗོད་ཅིང་བྱ་བའམ། ཚིག་
ལྷུག་པར་བརྗོད་ཀྱང་རུང་སྟེ། དེ་ལས་ཚིགས་བཅད་ནི། དཀོན་མཆོག་གསུམ་
ལ་བདག་སྐྱབས་མཆི། །སྡིག་པ་ཐམས་ཅད་སོ་སོར་བཤགས། །འགྲོ་བའི་དགེ་ལ་
རྗེས་ཡི་རང་། །སངས་རྒྱས་བྱང་ཆུབ་ཡིད་ཀྱིས་གཟུང་། །སངས་རྒྱས་ཆོས་དང་
ཚོགས་མཆོག་ལ། །བྱང་ཆུབ་བར་དུ་སྐྱབས་སུ་མཆི། །རང་གཞན་དོན་ནི་རབ
བསྒྲུབ་ཕྱིར། །བྱང་ཆུབ་སེམས་ནི་བསྐྱེད་པར་བགྱི། །བྱང་ཆུབ་མཆོག་གི་སེམས་ནི
བསྐྱེད་བགྱིས་ནས། །སེམས་ཅན་ཐམས་ཅད་བདག་གིས་མགྲོན་དུ་གཉེར། །བྱང་
ཆུབ་སྤྱོད་མཆོག་ཡིད་འོང་སྤྱད་པར་བགྱི། །འགྲོ་ལ་ཕན་ཕྱིར་སངས་རྒྱས་འགྲུབ་པར་
ཤོག །ཅེས་བྱ་བས་སོ། །ཚིག་ལྷུག་པས་བྱེད་འདོད་ན། མངོན་པར་རྟོགས་པ་རྒྱས་
161-

ས་སྐྱ་བཀའ་འབུམ། ༼པ༽ རྗེ་བཙུན་གྲགས་པ་རྒྱལ་མཚན་གྱི་གསུང་རབ་གླེགས་བམ་གཉིས་པ།
པ་བཞིན་དུ་བྱ་སྟེ། འོན་ཀྱང་བསྔོ་བ་གཤམ་དུ་འདོན་པར་བྱའོ། །སྔོན་དུ་འགྲོ་བ་
ཡན་ལག་བདུན་ནོ། །
དེ་ནས་ཚད་མེད་པ་བཞི་བསྒོམ་པར་བྱ་སྟེ། སེམས་ཅན་ཐམས་ཅད་བདེ་བ་
དང་བདེ་བའི་རྒྱུ་དང་ལྡན་པར་གྱུར་ཅིག་སྙམ་པའི་བྱམས་པ་དང༌། སེམས་ཅན་
ཐམས་ཅད་སྡུག་བསྔལ་དང་སྡུག་བསྔལ་གྱི་རྒྱུ་དང་བྲལ་བར་གྱུར་ཅིག་སྙམ་པའི་
སྙིང་རྗེ་དང་། བདེ་བ་དང་ལྡན་ཞིང་སྡུག་བསྔལ་དང་བྲལ་བར་གྱུར་ཅིག་སྙམ་པའི་
དགའ་བ་དང་། སེམས་ཅན་ཐམས་ཅད་དགྲ་དང་གཉེན་མེད་པའི་བཏང་སྙོམས་ཏེ་
ཚད་མེད་པ་བཞི་བསྒོམ་པར་བྱའོ། །བསོད་ནམས་ཀྱི་ཚོགས་བསགས་པའོ།། །།
དེ་ནས་ཆོས་ཐམས་ཅད་སེམས། སེམས་སྒྱུ་མ། སྒྱུ་མ་རང་བཞིན་མེད་པའི་ངོ་
བོར་གཏན་ལ་ཕབ་ལ། ཨོཾ་ཤཱུ་ནྱ་ཏཱ་ཛྙཱ་ན་བཛྲ་སྭ་བྷཱ་ཝ་ཨཱཏྨ་ཀོ྅་ཧཾ། ཞེས་བརྗོད་
དེ་སྣང་བ་མི་དམིགས་པའི་སྟོང་པར་བསྒོམས་ཏེ་ཡེ་ཤེས་ཀྱི་ཚོགས་བསགས་པའོ། །དེ་
ནས་ལྷ་བསྐྱེད་པར་བྱ་བའི་དོན་དུ་སྲུང་བའི་འཁོར་ལོ་བསྒོམ་པ་ནི། ནམ་མཁའ་
སྟོང་པར་བྃ་ལས་པདྨ། རཾ་ལས་ཉི་མའི་དཀྱིལ་འཁོར་གྱི་སྟེང་དུ་ཧཱུྃ་ལས་སྣ་ཚོགས་
རྡོ་རྗེ་ཤར་དཀར། ལྷོ་སེར། ནུབ་དམར། བྱང་ལྗང༌་། ལྟེ་བ་མཐིང་ནག་ལ་ཧཱུྃ་
མཐིང་ནག་གིས་མཚན་པ། རྩེ་མོ་ལྔ་པ་ཅན་བསྒོམས་ལ། ལྟེ་བའི་ཧཱུྃ་ལས་འོད་ཟེར་
ཕྱོགས་བཅུར་འཕྲོས་པས་རྡོ་རྗེའི་ར་བ་ནག་པོ་གདེངས་པ་འགྲེང་བུར་གྱུར་པ་བློས་
འཁྱུད་ཚད་བསྒོམ། སྟེང་དུ་འཕྲོས་པས་རྡོ་རྗེའི་གུར། འོག་ཏུ་འཕྲོས་པས་རྡོ་རྗེའི་
ས་གཞི། ཕྱི་ལ་འཕྲོས་པས་བསྐལ་པའི་མེ་ལྟ་བུ་མེ་རི་རབ་ཏུ་འབར་བ་སྟེ། ཐུན་
མོང་གི་སྲུང་བའི་འཁོར་ལོ་བསྒོམས་ལ། ཨོཾ་རཀྵ་རཀྵ་ཧཱུྃ་ཧཱུྃ་ཧཱུྃ་ཕཊ་ཅེས་བརྗོད་ལ་
བརྟན་པར་བྱའོ། །དེ་ནས་མོས་ན་དེའི་ནང་དུ་ཐུན་མོང་མ་ཡིན་པའི་སྲུང་བའི་འཁོར་
ལོ་ཞེས་བྱ་བ་ཁྲོ་བོ་བཅུའི་སྲུང་བའི་འཁོར་ལོ་ཡང་བསྒོམ་པར་བྱའོ། །དེ་ནས་མངོན་
162

དཔལ་ཀྱེ་རྡོ་རྗེའི་མངོན་རྟོགས་ཡན་ལག་དྲུག་པ།
པར་རྟོགས་པའི་དངོས་གཞི་ཡན་ལག་དྲུག་ཅེས་བྱ་བ་ནི། གཞལ་ཡས་ཁང་བསྐྱེད་
པ་རྣམ་པར་སྣང་མཛད་ཀྱི་ཡན་ལག །རྗེས་སུ་ཆགས་པ་རྡོ་རྗེ་སེམས་དཔའི་(༨༨)
ཡན་ལག །དབང་བསྐུར་བ་མི་བསྐྱོད་པའི་ཡན་ལག །བདུད་རྩི་མྱང་བ་འོད་དཔག་
ཏུ་མེད་པའི་ཡན་ལག །མཆོད་པ་དོན་ཡོད་གྲུབ་པའི་ཡན་ལག །བསྟོད་པ་རིན་
ཆེན་འབྱུང་ལྡན་གྱི་ཡན་ལག་ཅེས་བྱའོ། །ཡང་དེ་དག་བསྙེན་སྒྲུབ་བཞིས་བསྡུས་པ་
ཡིན་ཏེ། །དམ་ཚིག་སེམས་དཔའ་བསྐྱེད་པ་བསྙེན་པའི་ཡན་ལག་དང༌་། སྐྱེ་མཆེད་
དང་སྐུ་གསུང་ཐུགས་བྱིན་གྱིས་བརླབ་པ་ཉེ་བར་སྒྲུབ་པའི་ཡན་ལག་དང༌། ཡེ་ཤེས་
ཀྱི་དཀྱིལ་འཁོར་གྱི་འཁོར་ལོ་དགུག་གཞུག་བྱ་བ་སྒྲུབ་པའི་ཡན་ལག་དང༌་། དབང་
བསྐུར་ཞིང་རིགས་ཀྱི་བདག་པོའི་རྒྱས་གདབ་པ་སྒྲུབ་པ་ཆེན་པོའི་ཡན་ལག་
གོ། །མཆོད་བསྟོད་བདུད་རྩི་མྱང་བ་ནི་སྒྲུབ་པ་ཆེན་པོ་ཡོངས་སུ་རྫོགས་པར་བྱེད་
པའི་ཡན་ལག་ཅེས་བྱ་སྟེ་ལྔ་རུ་ཡང་དབྱེའོ། །དེ་ལ་གཞལ་ཡས་ཁང་བསྐྱེད་པ་རྣམ་
པར་སྣང་མཛད་ཀྱི་ཡན་ལག་ནི། སྲུང་བའི་འཁོར་ལོའི་ནང་དུ་གཞིའི་ཡན་ལག་ནི་
ཆོས་ཀྱི་འབྱུང་གནས་གྲུ་གསུམ་པ་ཕྱི་དཀར་ལ་ནང་དམར་བ་ཞབས་ཞུམ་ཞིང་གདེངས་
ཁ་གྱེན་དུ་ཕྱོགས་པ། ཕྱོགས་གང་ནས་བལྟས་ཀྱང་གྲུ་གསུམ་པའི་ནང་དུ་རྒྱུའི་ཡན་
ལག་འབྱུང་བ་རིམ་བརྩེགས་ནི། ཡཾ་ལས་འབྱུང་བ་རླུང་གི་དཀྱིལ་འཁོར་གཞུའི་
དབྱིབས་ལྟ་བུ་ཁ་དོག་སྔོན་པོ་བ་དན་གྱིས་མཚན་པའོ། །དེའི་སྟེང་དུ་རཾ་ལས་འབྱུང་
བ་མེའི་དཀྱིལ་འཁོར་གྲུ་གསུམ་པའི་རྩེ་མོ་ཐུར་དུ་བལྟས་པ་ཁ་དོག་དམར་པོ་འབར་
བས་མཚན་པའོ། །དེའི་སྟེང་དུ་བྃ་ལས་འབྱུང་བ་ཆུའི་དཀྱིལ་འཁོར་དཀར་པོ་ཟླུམ་
པོ་བུམ་པས་མཚན་པའོ། །དེའི་སྟེང་དུ་ལཾ་ལས་འབྱུང་བ་སའི་དཀྱིལ་འཁོར་གྲུ་བཞི་
པ་སེར་པོ་ལཾ་གྱི་མཚམས་རྣམས་སུ་རྡོ་རྗེ་རྩེ་གསུམ་པས་མཚན་པའོ། །དེའི་སྟེང་དུ་
ཧཱུྃ་ལས་འཁོར་ལོ་སེར་པོ་རྩིབས་བཅུ་པ་ ྃ་གྱིས་མཚན་པ་སྟེ་རྣམ་པར་སྣང་མཛད་
163

ས་སྐྱ་བཀའ་འབུམ། ༼པ》 རྗེ་བཙུན་གྲགས་པ་རྒྱལ་མཚན་གྱི་གསུང་རབ་གླེགས་བམ་གཉིས་པ།
ཀྱི་ཕྱག་མཚན་མཚོན་ནོ། །དེ་ནས་རྐྱེན་གྱི་ཡན་ལག་རང་གི་ཤེས་པ་ཞུགས་པ་
ནི། བར་སྣང་དུ་ཡི་གེ་ཨོཾ་ཨཱཿཧཱུྃ་གསུམ་ཧོ་གཉིས་ཀྱིས་མཐའ་རྟེན་པ་བར་དོའི་ཤེས་
པ་འབྱུང་བཞི་འཁོར་ལོ་དང་བཅས་པ་ལ་ཞུགས་པས་གཞལ་ཡས་ཁང་གདན་
དང་བཅས་པ་གྲུ་བཞི་སྒོ་བཞི་པ། ལྗང་གུ་དང༌། དམར་པོ་དང་། སེར་པོ་དང༌།
དཀར་པོ་དང༌། ནག་པོ་སྟེ་རྩིག་པ་ལྔ་དང་ལྡན་པ། ཀ་བ་བརྒྱད་ལ་སོགས་པ་རྒྱན་
དུ་མ་དང་ལྡན་པ་རྒྱས་པ་བཞིན་བསྒོམ་མོ། །དེ་བྱིན་གྱིས་བརླབ་པའི་སྔགས་ནི། ཨོཾ་
སརྦ་ཏ་ཐཱ་ག་ཏ་ནཱི་ལཱ་ཡ་བཛྲ་སྭ་བྷཱ་ཝ་ཨཱཏྨ་ཀོ྅་ཧཾ། ཞེས་བརྗོད་དེ། གཞལ་ཡས་
ཁང་ཡང་སྐུ་ཡིན་ལ། རྣམ་པར་སྣང་མཛད་ཀྱང་སྐུ་ཡིན་པའི་ཕྱིར་གཞལ་ཡས་ཁང་
བསྐྱེད་པ་རྣམ་པར་སྣང་མཛད་ཀྱི་ཡན་ལག་ཅེས་བྱའོ། །དེ་ནས་རྗེས་སུ་ཆགས་པ་
རྡོ་རྗེ་སེམས་དཔའི་ཡན་ལག་ནི། དམ་ཚིག་སེམས་དཔའ་བསྐྱེད་པ་དང་། སྐྱེ་མཆེད་
དང་སྐུ་གསུང་ཐུགས་བྱིན་གྱིས་བརླབ་པ་དང༌་། ཡེ་ཤེས་ཀྱི་དཀྱིལ་འཁོར་གྱི་འཁོར་
ལོ་དགུག་གཞུག་བྱ་བ་དང་གསུམ་ཡིན་ནོ། །དང་པོ་ལ་ཡང་རྒྱུ་རྡོ་རྗེ་འཛིན་པ་བསྐྱེད་
པ་དང་། འཁོར་གྱི་ལྷ་མོ་དབྱུང་བར་བྱ་བའི་ཕྱིར་མཁའ་གསང་བྱིན་གྱིས་བརླབ་པ་
དང༌།
དང༌་།
འཁོར་གྱི་ལྷ་མོ་དབྱུང་བ་དངོས་དང༌་། རྒྱུ་རྡོ་རྗེ་འཛིན་པ་འོད་དུ་ཞུ་བ་
གླུས་བསྐུལ་བ་དང༌། འབྲས་བུའི་རྡོ་རྗེ་འཛིན་པ་བཞེངས་པ་དང་། སྣོད་
བཅུད་བྱིན་གྱིས་བརླབ་པའོ། །དང་པོ་ནི་གདན་དབུ་མ་བདུད་བཞི་བརྩེགས་པའི་
སྟེང་དུ་ཨཱ་ལི་བཅུ་དྲུག་ཕྲག་གཉིས་མཚན་བཟང་པོ་སུམ་ཅུ་རྩ་གཉིས་སུ་མོས་པར་
བྱ། དེ་(༨༩)གྱུར་པ་ལས་ཟླ་བའི་དཀྱིལ་འཁོར་མེ་ལོང་ལྟ་བུའི་ཡེ་ཤེས་སུ་མོས་པར་
བྱ། དེའི་སྟེང་དུ་ཀཱ་ལི་བཞི་བཅུ་ཐམ་པ་ཕྲག་གཉིས་དཔེ་བྱད་བཟང་པོ་བརྒྱད་ཅུར་
མོས་པར་བྱ། དེ་གྱུར་པ་ལས་ཉི་མའི་དཀྱིལ་འཁོར་མཉམ་པ་ཉིད་ཀྱི་ཡེ་ཤེས་སུ་མོས་
པར་བྱ། བར་དུ་ཧཱུྃ་དང་ཨཾ་ལས་ཐོད་པ་དཀར་པོ་དུམ་བུ་གསུམ་པ་དཔྲལ་བར་སྣ་
-164-

དཔལ་ཀྱེ་རྡོ་རྗེའི་མངོན་རྟོགས་ཡན་ལག་དྲུག་པ།
ཚོགས་རྡོ་རྗེའི་ལྟེ་བ་ལ་ཧཱུྃ་གིས་མཚན་པར་བསམ། ཨྃ་ལས་གྲི་གུག་སྔོ་ནག་ཡུ་བ་ལ་
ཨཾ་གིས་མཚན་པ་བསམ། དེ་སོ་སོར་རྟོག་པའི་ཡེ་ཤེས་སུ་མོས་པར་བྱ། དེ་རྣམས་
གཅིག་ཏུ་འདྲེས་པ་བྱ་བ་གྲུབ་པའི་ཡེ་ཤེས་སུ་མོས་པར་བྱ། དེ་ལས་བཅོམ་ལྡན་འདས་
རྒྱུའི་རྡོ་རྗེ་འཛིན་པ་སྐུ་མདོག་དཀར་པོ་ཞལ་བརྒྱད་པ། ཕྱག་བཅུ་དྲུག་པ། སྐུ་ཡོངས་
སུ་རྫོགས་པ་ནི་ཆོས་ཀྱི་དབྱིངས་ཀྱི་ཡེ་ཤེས་སུ་མོས་པར་བྱ། དེའི་ཞལ་གཡས་པ་ནི་
སྔོ་བ་ཡིན་ལ། ཡུམ་བདག་མེད་མ་ནི་ནག་མོ་ཡིན་ཞིང་ལྷག་མ་ཐམས་ཅད་ནི་མངོན་
པར་རྟོགས་པ་རྒྱས་པ་ཉིད་དང་འདྲ་བར་ཞིབ་ཏུ་གསལ་གདབ་པར་བྱའོ། །དེ་ནས་
མཁའ་གསང་བྱིན་གྱིས་བརླབ་པ་དང༌། སྙོམས་པར་ཞུགས་པའི་སྒྲས་དེ་བཞིན་
གཤེགས་པ་སྤྱན་དྲང་བ་དང༌།
ཞལ་དུ་ཞུགས་ནས་སྙིང་གར་རྗེས་སུ་ཆགས་པའི་
མེས་འོད་དུ་ཞུ་བ་དང་། དབང་གི་གནས་སུ་བྱང་ཆུབ་ཀྱི་སེམས་ཀྱི་ཐིག་ལེ་བརྒྱད་
དུ་གྱུར་པའི་བར་དུ་རྒྱས་པ་དང་འདྲ་ལ། ཐིག་ལེ་བརྒྱད་ལས་ས་བོན་བརྒྱད་དུ་
གྱུར། དེ་ལས་ལྷ་མོ་བརྒྱད་དུ་གྱུར་ནས་དབང་གི་གནས་ནས་སྐུ་ཡོངས་སུ་རྫོགས་
པར་སྤྲོ་བར་བྱ་སྟེ། ཤར་ཕྱོགས་སུ་༸གཽ་རཱི་ཁ་དོག་ནག་མོ་གཡས་པ་ན་གྲི་གུག །གཡོན་
པ་ན་རོ་ཧི་ཏའི་ཉ། ལྷོ་ཕྱོགས་སུ་ཙཽ་རཱི་དམར་མོ་གཡས་ན་ཅང་ཏེའུ། གཡོན་ན་
ཕག་པ། ནུབ་ཏུ་བེ་ཏཱ་ལཱི་སེར་མོ་གཡས་ན་རུས་སྦལ། གཡོན་ན་ཐོད་པ། བྱང་
དུ་གྷསྨ་རཱི་ལྗང་གུ་གཡས་ན་སྦྲུལ། གཡོན་ན་ཐོད་པ། བྱང་ཤར་དུ་པུཀྐ་སཱི་སྔོན་མོ་
གཡས་ན་སེང་གེ། གཡོན་ན་དགྲ་སྟ། ཤར་ལྷོར་ཤ་ཝ་རཱི་དཀར་མོ། གཡས་ན་
དགེ་སློང༌། གཡོན་ན་འཁར་གསིལ། ལྷོ་ནུབ་ཏུ་ཙཎྜཱ་ལཱི་སྔོ་ལ་མདངས་དམར་
བ། གཡས་ན་འཁོར་ལོ། གཡོན་ན་ཐང་གཤོལ། ནུབ་བྱང་དུ་ཌཾ་བི་ནཱི་ཁ་དོག་སྣ་
ཚོགས་པ་གཡས་ན་རྡོ་རྗེ། གཡོན་པ་སྡིགས་མཛུབ། དེ་དག་ཐམས་ཅད་ཀྱང་སྐྱིལ་
ཀྲུང་ཕྱེད་པའི་གར་གྱིས་བཞུགས་པ། རུས་པའི་རྒྱན་ཆ་ལྔ་དང་ལྡན་པ། དབུ་སྐྲ་
- 165-

ས་སྐྱ་བཀའ་འབུམ། ༼《པ༽ རྗེ་བཙུན་གྲགས་པ་རྒྱལ་མཚན་གྱི་གསུང་རབ་གླེགས་བམ་གཉིས་པ།
དམར་སེར་གྱེན་དུ་ལངས་པ། རྒྱན་དང་ཆ་ལུགས་བ་སྤུའི་བུ་གའི་བར་དུ་གསལ་
གདབ་པར་བྱའོ། །དེ་ནས་ནམ་མཁའ་ནས་ཡི་གེ་ཨོཾ་ཨཱཿཧཱུྃ་གསུམ་ཧོ་གཉིས་ཀྱིས་
མཐའ་རྟེན་པའི་བར་དོའི་ཤེས་པ་བཅོམ་ལྡན་འདས་ཀྱི་ཞལ་དུ་ཞུགས། ཡུམ་གྱི་
མཁར་ཡི་གེས་སླེབ་པ་དང༌་། བཅོམ་ལྡན་འདས་བདེ་བ་ཆེན་པོའི་ངོ་བོ་གྱུར་ཏེ་ཐིག་
ལེའི་ངོ་བོར་ཞུ་བར་བསྒོམས་ལ། ཨོཾ་སརྦ་ཏ་ཐཱ་ག་ཏ་ཨ་ནུ་རཱ་ག་ཏ་བཛྲ་སྭ་བྷཱ་ཝ་
ཨཱཏྨ་ཀོ྅་ཧཾ་ཞེས་བྱ་བས་བྱིན་གྱིས་བརླབ་བོ། །དེ་ནས་མཚམས་ཀྱི་ལྷ་མོ་བཞིས་གླུས་
བསྐུལ་བས་ཐིག་ལེ་གཉིས་ལས་ཨཾ་ཧཱུྃ་གཉིས་སུ་གྱུར། དེ་ལས་ཡབ་ཡུམ་གྱི་སྐུ་ཡོངས་
སུ་རྫོགས་པར་བསྐྱེད་དེ། སྐུ་མདོག་ནག་པོ་ཞལ་བརྒྱད་ཕྱག་བཅུ་དྲུག་པ། ཞལ་
གཡས་དཀར་བ། གཡོན་དམར་བ། རྩ་ཞལ་སྔོན་པོ། སྟེང་གི་ཞལ་དུ་བའི་མདོག་
ཅན། ལྷག་མའི་ཞལ་བཞི་ནག་པོ། གཡས་པ་བརྒྱད་ན་གླང་པོ་ཆེ་དང༌། རྟ་
དང་། བོང་བུ་དང་། གླང་དང༌་། རྔ་མོང་དང་། མི་དང་། ཤ་ར་བྷ་དང་། བྱི་
ལ་རྣམས་སོ། །གཡོན་པ་བརྒྱད་ན་ས་དང་། ཆུ་དང་། མེ་དང་། རླུང་དང་། ཟླ་
བ་དང་། ཉི་མ་དང་། གཤིན་རྗེ་དང་། ནོར་བདག་རྣམས་སོ། །ཡུམ་རྡོ་རྗེ་བདག་
མེད་མ་ནི་སྐུ་མདོག་སྔོན་མོ། གཡས་གྲི་གུག་གཡོན་ཐོད་པ་འཛིན་པས་ཡབ་ལ་འཁྱུད་
པ་སྟེ་བ་སྤུའི་བུ་གའི་བར་དུ་གསལ་གདབ་བོ། །དེ་ནས་ལྷ་ཐམས་(༩༠)ཅད་ཀྱི་ཐུགས་
ཀར་པདྨ་དང་ཉི་མའི་སྟེང་དུ་རང་རང་གི་ས་བོན་གསལ་གདབ། དེ་ནས་བཅོམ་
ལྡན་འདས་དང་ལྷ་མོ་རྣམས་ཀྱི་ཐུགས་ཀའི་ས་བོན་ལས་འོད་འཕྲོས་པས་ཁམས་གསུ